20.09.2023

Vedtekter SFO

Vedteke den 02.11.2023

Sak: 091/23

# **Vedtekter for skulefritidsordninga ( SFO) i Vik kommune**

Vedteke av kommunestyret i sak 091/23, med heimel i Lov 17.juni 1998 – Opplæringslova § 13 -7.

Samstundes vert vedtekter for skulefritidsordninga av 06.10.2022, vedteke av kommunestyre sak 066/22, oppheva.

# **Kapittel 1 – Innleiande føresegner**

# § 1 Føremålet med vedtekta

Vedtektene gjev reglar om kommunal skulefritidsordning ( SFO) i Vik kommune for 1. -4. trinn, og for born med særskilte behov på 1. – 7.trinn.

# § 2 Den kommunale forvaltninga

Vik kommune er eigar og ansvarleg for drift av skulefritidsordningane i kommunen.

# § 3 Ansvarleg styringsorgan

Kommunestyret er ansvarleg styringsorgan for Skulefritidsordninga.

# § 4 Bemanning og leiing

Opplæringslova seier at rektor skal vera leiar av skulefritidsordninga der skulen er organisert i tilknyting til skule.

Rektor ved Feios skule har ansvaret for den pedagogiske leiinga og den daglege drifta av skulefritidsordninga i Feios.

Rektor ved Flatbygdi skule har i samarbeid med SFO – leiaren, ansvaret for den pedagogiske leiinga og den daglege drifta av skulefritidsordninga på Flatbygdi.

Det skal vidare som eit minimum vera 2 tilsette i SFO ved barnetal frå og med 9 til og med 22.

Ved fleire born enn 22 må eininga søkja om utvida tal plassar og auka bemanning.

# § 5 Arealutnytting

Generelle krav som vert stilt til leike og opphaldsarealet er dei same som gjeld for skulen. Krava er dei som kjem fram av Opplæringslova kapittel 9A, folkehelselova, arbeidsmiljølova, forskrift om miljøretta helsevern, plan og bygningslova.

Skulefritidsordninga disponerer areala ute og inne ved den einskilde skule som er eigna til føremålet.

# § 6 Politiattest og teieplikt

Alle som vert tilsette i skulefritidsordninga må leggja fram politiattest, jamfør Opplæringslova § 13 – 7 og forskrift til Opplæringslova kapittel 15.

Personalet har teieplikt i høve til forvaltningslova § 13.

# **Kapittel 2 Føremål**

# § 7 Føremål og innhald

Skulefritidsordninga skal leggja til rette for leik, kultur og fritidsaktivitetar med utgangspunkt i alder, funksjonsnivå og interesse hjå alle born på 1. – 4. trinn, og for born med særskilte behov på 1. – 7. trinn, før og etter skuletid.

Innhaldet og organiseringa av skulefritids tilbodet skal vera i samsvar med dei til ei kvar tid gjeldande nasjonale reglar og planar som gjeld for Vik kommune.

# **Kapittel 3 Samarbeid og medverknad**

# § 8 Borna sin rett til medverknad

Opplæringslova § 9A – 8 regulerer deltaking frå elevar i høve skulemiljøet. Der heiter det m.a. at elevane skal engasjerast i planlegginga og gjennomføringa av det systematiske arbeidet for helse, miljø og sikkerheit ved skulen. Bestemmelsane gjeld også for skulefritidsordninga.

Borna har rett til å seia meininga si og verta høyrde i saker som vedkjem dei, jamfør Barnekonvensjonen artikkel 12.

# § 9 Opplysningsplikt

Opplæringslova § 15 – 3 andre ledd omfattar både ei opplysningsplikt på eige initiativ (meldeplikta) og ei plikt til å gje opplysningar etter pålegg frå barnevernstenesta.

# **Kapittel 4 Søknad og opptak**

# § 10 Søknad – søknadsfrist – oppseiing

Søknadsfrist til hovudopptak for skulefritidsordninga er **1.mai.**

Det er høve til å ta opp born i løpet av året.

Ein har plassen til ein går ut av 4.klasse, eller til den vert sagt opp skriftleg.

Det er ein månad oppseiingsfrist/endringsfrist på dei faste plasstilboda. Melding om oppseiing/endring må vera motteken før den 1. i månaden.

Ein må betala i oppseiingstida sjølv om plassen ikkje vert nytta. Ved endring av plass til ein mindre plass gjeld oppseiingstida som for oppseiing.

Ved endring til større plass gjeld betaling frå avtala endringsdato.

*Misleghald:*

Rektor har høve til å seia opp plassen med ein månad varsel dersom det ligg føre vesentleg misleghald.

Det skal sendast ut skriftleg varsel til føresette før ei ev oppseiing. Slik at føresette har høve til å retta opp varselet om oppseiing.

Vesentleg misleghald vil seia:

* Ikkje betalt opphald

Plass som ikkje vert nytta og som ikkje er sagt opp må betalast for.

# § 11 Plasstilbod

Skulefritidsordninga har tilbod om følgjande plassar:

**Heil plass**: meir enn 12 timar per veke

**Halv plass**: til og med 12 timar per veke ( gratis for 1 og 2 klasse)

Treng ein fleire timar enn 12 timar per veke, vert ein fakturert for halv plass ( gjeld for 1 og 2 klasse).

Ein kan og få kjøpt einskild dagar og fleire samanhengande dagar. Dette gjeld berre for dei som har plass i SFO.

# § 12 Opptaksmynde

Rektor ved den einskilde skule er opptaksmynde.

# § 13 Opptak av born

Det skal minimum vera 4 born eller fleire i eit tilbod for å setja i gang SFO.

Er det fleire søkjarar enn det er plass til, vert opptak gjort etter desse kriteria:

* Yngre born går føre eldre born
* Born med særskilde vanskar har førerett. Det må liggja føre sakkunnig vurdering og tilråding
* Born med einslege føresette vert tekne inn framføre andre dersom den føresette er i arbeid utanfor heimen/er i utdanning, og er aleine om tilsynet
* I særskilte høve kan også eldre born få plass. Det bør i slike høve liggja føre sakkunnig vurdering og tilråding
* Ved hovudinntak skal det haldast av minst 2 ledige plassar for evt klagehandsaming
* Opptak kan og gå føre seg i løpet av skuleåret
* Dersom det er plass, kan det takast opp barn for kortare periodar når særlege grunnar ligg føre

# § 14 Klagerett

Avslag eller innvilga plass i SFO er eit enkeltvedtak etter forvaltningslova § 2 og kan klagast på etter reglane i forvaltningslova kapittel VI. Klagen må vera skriftleg og sendast kommunen.

Kommunen sitt klageorgan er klageinstans.

# **Kapittel 5 Opphald og foreldrebetaling**

# § 15 Opningstid

Den daglege opningstida skal liggja innanfor tidsrommet 07.30 og 16.00 måndag – fredag.

SFO fyl normalarbeidsåret dersom oppslutninga om dette er god nok.

SFO held stengt på følgjande tider:

1. 4 veker i juli
2. Julafta, dagane mellom jul og nyttår og nyttårsafta
3. Frå klokka 12.00 onsdag før skjærtorsdag
4. Fem planleggingsdagar per år

# § 16 SFO i skuleferiane

SFO er stengt i 4 veker i juli.

Det er bindande påmelding innan fristen som vert sett.

Det skal vera minimum 4 born eller fleire for å ha SFO ope i dei nemnde feriane.

Årshjul:

# § 17 Foreldrebetaling

Betaling for opphald skjer etter dei til ei kvar tid gjeldande satsar og betalingsreglement vedtekne av kommunestyre.

Årsbetalinga vert fordelt på 11. månader.

Kostpengar kjem i tillegg til ordinær SFO – pris.

*Nasjonale moderasjonsordningar for skulefritidsordninga :*

Kommunen skal etter søknad gje reduksjon i foreldrebetalinga for SFO frå 1 – 4 klasse, slik at den per elev utgjer maksimalt seks prosent av inntekta til hus haldninga dersom:

* Foreldrebetalinga for eit skuleår utgjer meir enn seks prosent av inntektene til hus haldninga det siste året, eller
* Det er ei varig nedgang i inntektene til hushaldet inneverande år som gjer at foreldrebetalinga for eit skuleår utgjer meir enn seks prosent av inntektene til hus haldninga

For å få redusert foreldrebetaling må enten utgiftene til SFO for eit skuleår vera høgare enn seks prosent av inntektene til hushaldninga i løpet av det siste året, eller så må det vera varig nedgang i inntektene til hushaldninga i inneverande år, som gjer at utgiftene til SFO for eitt skuleår vil overstiga seks prosent av inntektene til hushaldninga ( [www.udir.no](http://www.udir.no) ).

Alle elevar på 1. og 2. trinn med plass i SFO, skal få 12 timar gratis SFO per veke. Med «timar» meinast 60 minuttar ( [www.udir.no](http://www.udir.no) ).

**Betalingsfri ved langt sjukefråvær:**

Dersom barnet er vekke frå SFO-plassen sin ein månad eller meir grunna skade/sjukdom, kan ein få fritak frå 1.dag i etterfylgjande månad som barnet vert teke ut av SFO.

Føresette må i slike tilfelle senda ein formell søknad til skuleeigar/SFO – eigar om fritak for betaling for den perioden barnet er vekke, og leggja ved legeerklæring.

**Sysken moderasjon:**

Når familien har fleire born i fritidsordninga. For barn nr 2 er satsen redusert til 25% av utgangssummen, for born nr 3 er det 50% reduksjon av utgangssummen.

Syskenmoderasjon vert ikkje gjeve ved kjøp av tilfeldige dagar eller fleire samanhengande dagar.

**For sein henting:**

Ved for sein henting vert føresette fakturerte. For sein henting er å henta barnet etter kl 16. 00 i Vik, og etter kl 16.15 i Feios.